Tiketi (pia: tikiti, kutoka Kiingereza "ticket") ni kipande cha karatasi au kadi inayoidhinisha mtu kuingia, kushiriki, kutumia au kusafiri. Tiketi huuzwa moja kwa moja au kidijitali siku ya matumizi au siku kadhaa kabla ya siku ya matumizi kufika. Tiketi zingine hushindaniwa au kutolewa bure washiriki wakitimiza yanayohitajika au kama zawadi mtu anaponunua kitu au kulipa huduma fulani. Kuna aina nyingi za tiketi, zikiwemo: Tiketi za usafiri ambazo hupewa mtu akilipa nauli kama vile tiketi za ndege, za meli, za gari la moshi na za basi za usafiri wa umma Tiketi za kuhudhuria kama vile tiketi za kuhudhuria sinema, maonyesho ya kilimo, tamasha za burudani, mbuga za wanyama, makavazi, na michezo uwanjani Tiketi za kushiriki kama vile michezo, mbio za kuchanga pesa, Tiketi za kisiasa za kuwania viti vya kisiasa Tiketi za kuegesha magari mijini Tiketi za bahati na sibu Tiketi za makosa ya kitrafiki Tiketi za ushuru wa matumizi ya barabara (toll collection ticket) Bei za tiketi hutofautiana kulingana na tukio.